Ashley Bensonová

Ashley Victoria Bensonová (* 18. december 1989, Anaheim Hills, Anaheim, Kalifornia, USA) je americká herečka a modelka. Preslávila ju postava Hanny Marinovej v seriáli Roztomilé mrchy (Pretty Little Liars). Tiež stvárnila Abigail Deveraux v telenovele Days of Our Lives, Miu Torcoletti v seriáli Eastwick, a Brit vo filme Spring Breakers (2012).

 Detstvo 
Ashley Victoria Bensonová sa narodila a vyrastala v Anaheim Hills v Kalifornii. Je dcérou Shannon (rod. Harte) a Jeffa Bensona. Má staršiu sestru Shaylene. V štyroch rokoch začala tancovať balet, džez a hip-hop. Tiež má rada spev a objavila sa vo viacerých muzikáloch. 

 Kariéra 

 1999 – 2008: Začiatky kariéry a Days of Our Lives 
V roku 1999 odštartovala svoju hereckú kariéru. Začala pracovať a objavila sa v niekoľkých reklamách, ale rýchlo prešla k filmovému a televíznemu herectvu. V roku 2004 podpísala trojročnú zmluvu s telenovelou Days of Our Lives a od 12. novembra 2004 do 2. mája 2007 v tomto seriáli stvárňovala Abigail "Abby" Deveraux. 

V roku 2008 si zahrala v seriáli Hrozba z temnoty. Okrem toho si zahrala vo filmoch Dnes 13, zajtra 30 (2004), Superkočky v akcii (2007) a Správna päťka (2008).

 2009 – súčasnosť: Eastwick a Roztomilé mrchy 
V roku 2009 hrala v seriáli stanice ABC, Eastwick. Šou bola založená na románe Johna Updike s názvom The Witches of Eastwick a rovnomennej filmovej adaptácie z roku 1987. Jej postava, Mia, bola dospievajúca dcéra Roxie Torcoletti (Rebecca Romijn). Seriál mal len 13 epizód, pretože ABC ho zrušila kvôli slabému hodnoteniu. 
V decembri bola Ashley obsadená do seriálu stanice ABC, Roztomilé mrchy (Pretty Little Liars), ktorý je založený na rovnomennom románe od Sary Shepardovej. Ashley tu stvárňuje Hannu Marinovú, dospievajúcu babu, ktorá po smrti svojej kamarátky Alison (Sasha Pieterse), zaujala miesto jednej z najobľúbenejších dievčat na Rosewoodskej strednej. Pred Alisoninou smrťou Hanna trpela bulímiou a posmievali sa jej, kvôli nadváhe. Jej rodičia sa rozviedli a žije so svojou matkou. Premiéru tohto seriálu sledovalo 2,47 miliónov divákov a Ashey bola za svoj výkon pochválená kritikmi. V roku 2010 si Ashley zahrala vo filme Duch minulých Vianoc (Christmas Cupid) po boku Christiny Milian a Chada Michaela Murraya, ktorý bol tiež odvysielaný na stanici ABC Family.

V januári 2012 bola Ashley obsadená do filmu Spring Breakers, po tom, čo Emma Roberts odmietla túto rolu. Film sa zameriava na štyri vysokoškoláčky, ktoré boli zatknuté a predajca zbraní a drog ich vyslobodil z väzenia, a poslal ich robiť špinavú prácu na jarných prázdninách. Film bol vydaný v marci 2013, v ktorom si zahrala po boku Seleny Gomez, Vanessy Hudgens, a Jamesa Franca. 

V januári 2013 si zahrala v sitkome Ako som spoznal vašu mamu (How I Met Your Mother). Dostala rolu Carly Whittakerovej, ktorá je nevlastná sestra Barneyho Stinsonsa a chodí s Tedom Mosbym.

 Filmografia 
+ Film Rok Názov Rola Poznámky 2004 Dnes 13, zajtra 30 Šieste dievča 2005 Neighbors Mindy Krátky film 2007 Superkočky v akcii Carson  2008 Bart Got a Room Alice 2013 Spring Breakers Brit 2013 Time Warrior Stephanie 2015 Ratter Emma 2015 Pixels Lady Lisa 2016 Elvis & Nixon Americká Airlines pracovníčka Filming 2016 Chronically Metropolitan Jessie V post-produkcii

+ Televízia Rok Názov Rola Poznámky 2002 Nikki Tanečníčka Epizóda: "Working Girl" 2002 The District Melissa Howell Epizóda: "Explicit Activities" 2002 The West Wing Dievča Epizóda: "Game On" 2004 Strong Medicine April Epizóda: "Cape Cancer" 2004 – 2007 Days of Our Lives Abigail Deveraux  2005 V siedmom nebi Margot 2 epizódy 2005 Zoey 101 Candice Epizóda: "Quinn's Date" 2006 O.C. California Riley Epizóda: "The Summer Bummer" 2008 Správna päťka Brooke Tippit 2008 C.S.I.: Kriminálka Miami Amy Beck Epizóda: "Bombshell" 2008 Hrozba z temnoty Tracy Davis Epizóda: "It's the Great Pumpkin, Sam Winchester" 2009 – 2010 Eastwick Mia Torcoletti Hlavná rola 2010 Duch minulých Vianoc Caitlin Quinn  2010 – 2017 Roztomilé mrchy Hanna Marin Hlavná rola 2011 When I Was 17 Seba Epizóda: "Brittany Snow, Ashley Benson & Lala Anthony" 2012 Punk'd Seba Epizóda: "Heather Morris" 2013 Ako som spoznal vašu mamu Carly Whittaker Epizóda: "Ring Up!" 2013 – 2014 Ravenswood Hanna Marin 2 epizódy 2014 Griffinovci Dakota Hlas; epizóda: "Brian's a Bad Father" 2015 Barely Famous Seba Epizóda: "Bananas Foster"

 Externé odkazy 

 Zdroj 

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti z Anaheimu
Kategória:LGBT osobnosti USA
Kategória:Televízne herečky USA mydlových opier